**Obavijest učenicima i roditeljima !**

Dragi učenici, poštovani roditelji!

Nastava u Osnovnoj školi Čazma počinje u ponedjeljak, 7.9.2020. Obzirom da se u školi izvode radovi energetske obnove koji nisu u potpunosti završeni, nastava je organizirana u tri smjene *sukladno preporukama HZJZ te Modelima i preporukama za rad u uvjetima povezanima s COVID-19.*

Prvi dan i prvi tjedan nastava počinje za učenike :

- **5. i 6. razreda** **u** **8:00 sati**

- **7. i 8. razreda u** **9:30** **sati**.

**- 1. – 4. razreda u** **13:50** **sati.**

Ne zadržavajući se u školskom dvorištu svi učenici odmah po dolasku, poštujući razmak, ulaze u školsku zgradu gdje će ih dočekati razrednik i odvesti u učionicu u kojoj će imati nastavu. Prilikom ulaska u školu svi učenici trebaju koristiti dezinfekcijsku barijeru za obuću te dezinficirati ruke.

Učenici petih razreda ne ulaze u zgradu već čekaju svoje razrednike u dvorištu i raspodjelu po odjelima.

Učenici prvog razreda mogu doći u pratnji jednog roditelja te u dvorištu čekaju raspodjelu po odjelima.

Tijekom nastave učenici neće mijenjati učionice.Nastavu ćemo održavati u predmetnoj nastavi u blok satovima. U razrednoj nastavi učitelji engleskog jezika, vjeronauka, informatike i njemačkog jezika u 4.-im razredima koristit će maske/vizire. Nastavni sat skraćen je na 40 minuta.

Prvi dan učenici moraju imati svoje maske.

Po završetku nastave učenici u pratnji učitelja, kojega su imali zadnji sat, napuštaju školsku zgradu i školsko dvorište.

Udžbenici će učenicima biti podijeljeni prvi dan nastave u njihovim učionicama te bi bilo dobro da učenici ponesu školske torbe. Potvrde o primitku udžbenika roditelji popunjavaju i potpisuju kod kuće te vraćaju razredniku.

Za učenike putnike organiziran je prijevoz školskim autobusom – vozni red bit će objavljen na mrežnim stranicama škole do kraja tjedna.

**Nastava za učenike područnih škola počinje:**

PŠ Dapci – 7:30 sati

PŠ Gornji Draganec – 2. i 3. razred - 7:45 sati

* 1. i 4. razred – 12:45 sati

PŠ Grabovnica – 8:00 sati

PŠ Miklouš – 8:00 sati

PŠ Vrtlinska – 8:00 sati

Ova neobična školska godina od svih nas zahtijevat će mnoga odricanja i prilagodbe na novonastale situacije ali sigurni smo da ćemo zajedničkim snagama uspjeti sve prebroditi. Sretan Vam povratak u školu.

Ravnateljica :

Lidija Osman,mag.prim.educ.